HR
C 463/14
Službeni list Europske unije
5.12.2022.
Žalba koju je 8. veljače 2022.
podnio Carlos Correia de Matos protiv rješenja Općeg suda (prvo vijeće) od 17. prosinca 2021.
u predmetu T-719/21, Correia de Matos/Komisija (Predmet C-79/22 P) (2022/C 463/17) Jezik postupka: portugalski Stranke Žalitelj: Carlos Correia de Matos (zastupnik: C. Correia de Matos, odvjetnik) Druga stranka u postupku: Europska komisija Rješenjem od 20. listopada 2022.
Opći sud (deseto vijeće) odbacio je žalbu kao očito nedopuštenu i naložio Carlosu Correiji de Matosu da snosi vlastite troškove.
Žalba koju je 5. srpnja 2022. podnio Fidelity National Information Services, Inc. protiv presude Općeg suda (drugo vijeće) od 4. svibnja 2022. u predmetu T-237/21, Fidelity National Information Services/EUIPO – IFIS (FIS) (Predmet C-446/22 P) (2022/C 463/18) Jezik postupka: engleski Stranke Žalitelj: Fidelity National Information Services, Inc. (zastupnik: P. Wilhelm, avocat) Druga stranka u postupku: Ured Europske unije za intelektualno vlasništvo (EUIPO) Sud (vijeće za dopuštanje žalbi) je rješenjem od 20. listopada 2022. odlučio da je žalba nedopuštena i da društvo Fidelity National Information Services, Inc. snosi vlastite troškove.
Zahtjev za prethodnu odluku koji je 9. kolovoza 2022.
uputio Tribunalul Argeş (Rumunjska) – SC Adient Ltd & Co.Kg/Agenţia Naţională de Administrare Fiscală, Agenţia Naţională de Administrare Fiscală – Direcţia Generală Regională a Finanţelor Publice Ploieşti – Administraţia Judeţeană a Finanţelor Publice Argeş (Predmet C-533/22) (2022/C 463/19) Jezik postupka: rumunjski Sud koji je uputio zahtjev Tribunalul Argeş Stranke Tužitelj: SC Adient Ltd & Co.Kg Tuženici: Agenţia Naţională de Administrare Fiscală, Agenţia Naţională de Administrare Fiscală – Direcţia Generală Regională a Finanţelor Publice Ploieşti – Administraţia Judeţeană a Finanţelor Publice Argeş Prethodna pitanja 1.
Treba li odredbe članka 44.
Direktive 2006/112/EZ o zajedničkom sustavu poreza na dodanu vrijednost (1) te članaka 10. i 11.
Provedbene uredbe Vijeća br.
282/2011 o utvrđivanju provedbenih mjera za Direktivu o PDV-u (2), tumačiti na način da im se protivi praksa nacionalne porezne uprave u skladu s kojom se samostalna rezidentna pravna osoba kvalificira kao stalna poslovna jedinica nerezidentnog subjekta samo na temelju toga što ta dva društva pripadaju istoj grupi?